कुछ मामलों में लिवर का दर्द शरीर में पानी का सेवन बढ़ा कर ठीक किया जा सकता  है | गरम पानी का सेवन आपके लिवर से टोक्सिन असरदार तरीके से निकाल सकता है | गरम पानी के सेवन उन स्थितियों में ज़्यादा मददगार होता है जब लिवर में दर्द शराब पीने की वजह से उठ रहा है, क्योंकि शराब पीने से उठने वाला दर्द अक्सर डिहाइड्रेशन का नतीजा होता है | सेहतमंद रहने के लिए आपको हर रोज़ 2–3 लीटर (0.53–0.79 गैलन) पीना चाहिए: अगर आपको लिवर में दर्द है और आप ज़्यादा पानी नहीं पीते हैं, तो इस स्तर को ही अपना लक्ष्य बना लें | अगर आपको अपने लिवर में दर्द महसूस हो रहा है, तो उसे कम करने के  लिए आप अलग अवस्था में लेट या बैठ सकते हैं | लेटने और शरीर को स्ट्रेच करने से लिवर पर पड़ रहा दबाव कम हो सकता  है, जिससे आपके दर्द में भी कमी आएगी | लेकिन ये लिवर के दर्द का अस्थायी इलाज है | ज़्यादा शुगर का सेवन आपके लिवर को प्रभावित कर, उससे जुड़ी समस्याओं जैसे फैटी लिवर, को बढ़ावा दे सकता है | अपने लिवर को स्वस्थ बनाने और दर्द कम करने की कोशिश में शुगर और अन्य रिफाइंड कार्बोहाइड्रेट्स से भरे खाद्य पदार्थों का सेवन नहीं करें | इनमें शामिल हैं सोडा, बेक्ड खाद्य पदार्थ, आइस क्रीम, और बॉटलड सौसेस | जब भी दर्द महसूस होता है हमारी पहली कोशिश होती है की हम दर्द की दवाई ले लें, लेकिन अगर आपको लिवर में दर्द है तो ये एक अच्छा  विचार नहीं है | एस्टमिनोफेन (acetaminophen) और आइबूप्रोफेन (ibuprofen) जैसे ओवर द काउंटर दर्द की दवाईयां लिवर की परेशानी कम करने के बजाय बड़ा देते हैं क्योंकि वो शरीर के उसी हिस्से पर ज़ोर डालती हैं | एस्टमिनोफेन का ज़्यादा सेवन ख़ास तौर से लिवर को नुकसान पहुँचाता है | अगर आपको इसका सेवन करना ही है तो सुझावित मात्रा या उससे कम लें | अगर आपका लिवर ज़्यादा शराब पीने की वजह से दर्द कर रहा है तो पीना बंद करने से दर्द बंद हो सकता है | इससे आपका लिवर ज़्यादा काम करने के दबाव से उभर कर सामान्य रूप से काम करने लगेगा |  आपको शराब की वजह से लिवर की बीमारी हो सकती है अगर आप हर रोज़ 1.5 औंस (44 मिलीलीटर) से  ज़्यादा शराब का सेवन करते हैं |  शराब की वजह से होनी वाली लिवर की समस्याओं में से कुछ को शराब का सेवन बंद करने से ठीक की जा सकती हैं | उदाहरण के तौर पर, फैटी लिवर और इन्फ्लेम्शन तो 6 हफ्ते तक शराब नहीं पी कर ठीक किया जा सकता है | लेकिन शराब की वजह से होनी वाली, लिवर की गंभीर समस्यायें जैसे सिरोसिस, को सिर्फ शराब नहीं पीकर ठीक नहीं किया जा सकता है | कई ऐसे घरेलू इलाज हैं जो आपके लिवर को कुछ आराम देंगे, लेकिन वो लिवर के दर्द में आराम देते हैं इसकी कोई वैज्ञानिक पुष्टि नहीं हुई है | अगर आप उनका पालन बताये गए तरीकों से करेंगे तो शायद आपको कोई तकलीफ नहीं होगा, पर वह असरदार होंगी ही ये निश्चित तौर पर नहीं कहा जा सकता है |  उदाहरण के तौर पर, ऐसा प्राकृतिक सप्लीमेंट लें जिस पर लिखा है की वह लिवर की सेहत सुधारने में मदद करता है | इनमें शामिल हो सकते हैं मिल्क थिसल ( milk thistle), डैनडेलिओन रुट (dandelion root), और शीजन्डारा (schizandra) का मिश्रण, तथा विटामिन, B, C, और E.  अगर आपको लिवर की बीमारी या कोई और उससे जुड़ी मेडिकल तकलीफ है, तो आपको बिना डॉक्टर से पूछे कोई प्राकृतिक उपाय नहीं आज़माने चाहिए |
Drink lots of warm water. Take pressure off the liver. Reduce how much sugar you consume. Don't take over-the-counter pain medications. Drink less alcohol. Try natural home remedies.